***Szolidaritási nyilatkozat***

A Tettrekész Magyar Rendőrség Szakszervezete szolidaritását fejezi ki a Prágában, Petra Anaconda Lhotáková által 2017. március 3. napján, 16.30 órakor Peter Springare svéd rendőrtiszt kollégát érintő – a véleménynyilvánítás szabadsága érdekében tartandó demonstrációval.

A rendőrök hivatásukhoz hűen az állampolgárok biztonsága érdekében látják el minden áldott nap a súlyos felelősséggel és veszéllyel járó feladataikat.

Rendvédelmi szakszervezetként szolidárisak vagyunk európai és nemzetközi szinten is a rendőröket ért támadások elleni felszólamlásokkal.

Mindenkinek ki kell állnia azért, hogy szabadon, félelem nélkül fogalmazhassunk meg kritikát, nyilváníthassuk ki véleményünket, hiszen a közélet tisztaságának egyik leghatékonyabb biztosítéka a szabad véleménynyilvánítás és a nyilvánosság.

Szekszárd, 2017. március 2.

***Tisztelettel:***

***Tettrekész Magyar Rendőrség Szakszervezete***

***képviseletében***

***dr. Balázs Ildikó ügyvivő főtitkár***

***és***

***Szima Judit***

***örökös főtitkár***